ක්‍රි.පූ. 2500දී පමණ ඉදිකර ඇතැයි සැලකෙන මෙම ප්‍රතිමාව පාරාවෝ කැෆ්රේ රජ සමයේ නිර්මාණය කරන ලද බවට අනුමාන කෙරේ. පාරාවෝ කැෆ්රේ රජුගේ පාලන සමය ක්‍රි.පූ. 2550 සිට ක්‍රි.පූ. 2450 අතර කාලය බවට විශ්වාස කෙරේ. මහා ස්ෆින්ක්ස් ප්‍රතිමාව මීටර 73ක් දිගින් හා මීටර 20ක් උසින් යුතුය. ඊජිප්තුව අතීතයේ තුර්කි ආක්‍රමණවලට ලක්වීම හේතුවෙන් මෙම ප්‍රතිමාව හානියට පත් විය. 1936 පමණ වනතෙක් එය දෙවුර තෙක් පොළොවේ ගිලී තිබූ අතර පුරාවිද්‍යා කැණීම් මගින් එය වර්තමානයේ පවතින තත්වයට තහවුරු කෙරිණි. ගීසාහි මහා ස්ෆින්ක්ස් ප්‍රතිමාව උමං මාර්ග සහිත භූමි සංකීර්ණයක් මත ඉදිකර ඇතැයි පුරාවිද්‍යාඥයන්ගේ මතය වී තිබේ. එය භූගත රහස් නගරයකට පිවිසෙන දොරටුවක් විය හැකියැයි ඔවුන් අනුමාන කරන අතර ඊජිප්තු බලධාරීන් ප්‍රතිමාවේ භූ ගර්භය පරීක්ෂා කිරීමට අවසර ලබා නොදීම මත එම අභ්‍යන්තර නගරය සොයාගැනීමට මෙතෙක් අවකාශ ලැබී නොමැත. ස්ෆින්ක්ස් ප්‍රතිමාව අභ්‍යන්තරයේ ඇති භූගත රහස් නගරය සොයාගතහොත් ඊජිප්තු ඉතිහාසය වෙනස් විය හැකියැයි යන බිය හේතුවෙන් එහි පුරාවිද්‍යාත්මක කැණීමක් සිදු කිරීමට බලධාරීන් බියවන්නේ යැයි ඉතිහාසඥ ගැරී කැනන් සඳහන් කර තිබේ.
මෙම ප්‍රතිමාව ඉදිකර ඇත්තේ කුමන කාලයේද?
ක්‍රි.පූ. 2500දී